- Metode og metodekritik\n2) Metode og metodekritik\nVi vil anvende participation som en central metode i implementeringen af projektet, idet metoden indeholder en demokratisk mekanisme, som giver mulighed for at de forskellige aktører og interessenter får indflydelse på udviklingen af projektet og værktøjet. (Mikkelsen, 2005:53). At sikre ejerskab og participation ift. projektet og værktøjet er altså centralt for at sikre et bæredygtigt og succesfuldt projekt. (se bl.a. Mikkelsen, 2005:54, Rasmussen: Participatory Approaches to Development, Cox & Pawar, 2005) En vej til at sikre dette ejerskab, er at inddrage de lokale aktører, i dette tilfælde de lokale CSO'er, gennem det meste af processen, fra projektudviklingen over implementering til monitorering og evaluering. I det følgende vil vi redegøre for hvilke former for participation vi anvender og hvordan disse anvendes i projektets forskellige faser. I definitionen af formerne for participation, lægger vi os op ad Prettys skala for participation-niveauer, udviklet i 1995 (se Mikkelsen, 2005: 59) Overordnet set vil vores projekt anvende instrumentel participation, hvilket vil sige at vi bruger participation som et middel, en metode, til at opnå bæredygtighed for værktøjet og forbedre de udviklingsaktiviteter der allerede er i gang i den lokale kontekst. Participation er altså ikke et mål i sig selv.\nI projektudviklingsfasen, fase 1, vil vi overordnet anvende ”participation by consultation”. Som det vil fremgå af projektbeskrivelsen (se afsnit 5.2.1) beholder projektgruppen her ejerskab over projektudviklingen, men konsulterer løbende samarbejdspartnere og CSO´er for at få konstruktiv kritik med henblik på at afklare om projektidéen er realistisk og levedygtig, om de relevante aktører kan se meningen med ideen, om de har lyst og ressourcer til medvirke til at gennemføre den. I de resterende faser vil projektet anvende ”interactive participation”. Her involveres de lokale CSO'er i analyse, udvikling og læringsprocesser, således at der kan skabes nye arbejdsredskaber og strukturer. Intentionen er at læringsprocesserne foregår i en dynamisk dialog mellem projektgruppe og lokale CSO'er. Hensigten er at CSO'erne har kontrollen i denne proces og derved bevarer motivationen til selv at videreføre strukturer og redskaber (se afsnit 5.2.4) efter at projektgruppen har trukket sig ud. Når vi ikke anvender ”interactive participation” gennem alle 3 faser, er det bl.a. fordi projektudviklingsfasen forudsætter kendskab til diverse teknologiske muligheder og begrænsninger. Det er vigtigt for os at understrege at vi ikke har valgt participation som et slags ”kosmetisk mærkat” udelukkende for at gøre vore projekt attraktivt for donorer, kritikere og eventuelle myndigheder. (Mikkelsen, 2005:54) Vi har valgt metoden, fordi vi tror på at den vil gøre projektet mest bæredygtigt og ikke mindst for at opnå på en reel empowering effekt, hvor CSO'erne i de uformelle boligområder får mulighed for at identificere deres styrker og svagheder, at koordinere deres indsatser, forbedre deres kommunikation og i sidste ende få en styrket identitetsfølelse, tillid til og et realistisk billede af egne evner og kapacitet. En kritik af participation som metode kunne være det netop ovenfor beskrevne. Participation anvendes hyppigt som et kosmetisk mærkat i diskursen om udviklingsarbejde og kan i forlængelse heraf også misbruges som en form for manipulation. Projekter som i deres teoretiske udformning ser ud til at være deltagerorienterede og empowering, kan i realiteten være en mere subtil form for manipulation, hvor eksterne aktører eller projektmedarbejdere styrer projekt og økonomiske midler uden at inddrage de mennesker eller aktører som reelt skulle få udbytte af projektet (Mikkelsen, 2005: 60). Som det burde fremgå implicit, er projektet endvidere udviklet med kapacitetsopbygning for øje. Dette er en væsentlig forudsætning for at kunne opnå andre mål, eksempelvis optimering af serviceydelser og organisering af lobby- og fortalervirksomhed. Som beskrevet er et af projektets mål opbygning af faglige netværk, samt koordinering af komplementære indsatser, hvilket igen relaterer sig til kapacitetsopbygning (Civilsamfundsstrategien, 2008:31).\n2.2 Logical Framework Approach (LFA)\nLøbende gennem projektudviklingen har vi anvendt dele af LFA. Dette er hovedsageligt gjort med henblik på at afklare om projektet er egnet til at løse de problemstillinger vi ønskede at løse, nemlig ineffektiv kommunikation, manglende samarbejde og koordinering af det sociale arbejde, samt at strukturere projektudviklingen logisk og sammenhængende. Vi har brugt LFA dynamisk og selektivt, hvilket også er tanken bag metoden (Projektrådgivningens Guide til formulering af NGO-projekter, 2010:4) og har dermed udvalgt de modeller og redskaber fra LFA-metoden som har givet mening for nærværende projekt (se bilag 1, 2, 3) Desuden har de udvalgte redskaber fra LFA, eks. matrixen, hjulpet os til at afgrænse projektets ambitionsniveau og strategi. Som støtteredskab har LFA-metoden været særdeles anvendelig, da vi har kunnet inddrage de forskellige modeller/redskaber når vi har haft brug for dem undervejs. Den systematiske gennemtænkning af faktorer, som har indflydelse på et projekt, har løbende givet os overblik over status og mangler i projektudviklingen. Når vi har udeladt mange af de faser og redskaber som LFA ellers lægger op til, er det fordi vi har valgt at fokusere på den innovationsorienterede del af projektet og ikke holde os stramt til projektudviklingen som den er foreslået i Projektrådgivningens Guide til formulering af NGO-projekter, 2010. Af samme grund, har vi valgt at udelade at udarbejde et budget, samt at overveje ressourcer til brug for projektet, vi mener at disse alligevel ville blive for hypotetiske. LFA kritiseres for at være for rigid og problemfokuseret, ligesom den tager udgangspunkt i en vestlig videnskabelig tradition med fokus på opdeling i kasser og strukturer. Derfor har vi suppleret LFA med participation som metode, idet der lægges op til at man anvender LFA i kombination med andre metoder (Projektrådgivningens Guide til formulering af NGO-projekter, 2010:48)\nI dette udviklingsprojekt har vi hovedsageligt valgt en induktiv tilgang, herunder kvalitative interviews og egne observationer (se afsnit 4.1) som grundlag for analyse og projektudvikling, Det er denne kvalitative empiri, samt et baseline studie udført af projektmedarbejder ved SJCC, Peter Njuguna, som udgør vores primære empiri. Metoden til indsamlingen af empiri har været noget utraditionel, idet empirien er indsamlet inden problemafgrænsning og -formulering overhovedet fandt sted. Vi er bevidste om at dette er en svaghed for projektet. Vi har risikeret at ende med en ustruktureret og ufokuseret mængde af empiri, da det ved indsamlingen af empiri jo ikke har været muligt at vælge et klart fokus i forlængelse af problemformuleringen, ligesom det heller ikke har været muligt at gå systematisk frem. Vi har alligevel valgt at lægge disse baseline studier til grund for projektet, fordi problemstillingen, at kommunikation og samarbejde kan forbedres, af flere forskellige aktører, som de studerende var i kontakt med, var blevet påpeget som essentiel. Desuden er fordelen ved disse baseline studier, at empirien er nyligt indsamlet på baggrund af et 4 måneders ophold i lokalsamfundet med direkte kontakt til mange af de centrale aktører og implicerede. Vi mener derfor at denne empiri kan vise et øjebliksbillede af kompleksiteten ved at arbejde med kapacitetsopbygning og socialt arbejde i slumområderne i Nairobi. Vi er opmærksomme på at konklusioner og hypotetiske resultater som opnås gennem dette projekt kun er repræsentative for denne konkrete kontekst. En grundig baselineundersøgelse af de aktuelle forhold hvad angår kommunikation og samarbejde, samt IT-færdigheder, ville selvfølgelig have været ideel. Det ligger desværre ikke inden for dette projekts rammer, da det ville have krævet en rejse til Kenya, samt flere ugers arbejde med empiriindsamling. Endelig ville vi meget gerne have trukket på andres erfaringer med lignende projekter. IBIS havde et lignende projekt i Mozambique og det ville have været oplagt at bruge viden og erfaring fra dette. I vores research er vi desværre ikke stødt på umiddelbart tilgængelige rapporter og det har ikke været muligt at få interviews med eksempelvis konsulenter hos IBIS pga. tidsmangel for dem og os.\n ved ejerskab refereres til "ownership", som det eksempelvis defineres hos Mikkelsen, 2005:57\n participation er et begreb som bruges løst og bredt i diskursen om udviklingsarbejde. Vi har valgt at lægge os op ad Mikkelsens forslag på en definition (Mikkelsen, 2005: 53)\n fodnote: var dette et virkeligt projekt, ville projektgruppen bestå af en række forskellige fagfolk med kompetencer inden for bl.a. projektudvikling, kommunikation, organisation og IT. I dette tilfælde består gruppen dog af de fem studerende bag denne opgave\nAntal besøg: 4683


Millionregn: Vikingeskibsmuseum med på ny finanslov - sn.dk - Forsiden - Roskilde-området - Roskilde\nFor få måneder siden blev Vikingeskibshallen, som er utæt og smuldrer, affredet af kulturministeren. Nu er der også sat 150 millioner kroner af på finansloven til hallens afløser. Foto: Hans-Jørgen Johansen\nArtiklen: Millionregn: Vikingeskibsmuseum med på ny finanslov\nOpdateret 30. november 2018 kl. 17:41\nRoskilde - 30. november 2018 kl. 16:52\nFinanslovsaftalen, der er indgået mellem regeringen og Dansk Folkeparti, er det helt store gennembrud for Vikingeskibsmuseet. Aftalen betyder nemlig, at der bliver sat 150 millioner kroner af til et nyt vikingeskibsmuseum.\nDirektøren for Vikingeskibsmuseet, Tinna Damgård-Sørensen, jubler over bevillingen, fordi den kan få private fonde til at følge trop. De 150 millioner kroner kommer til udbetaling over to år, halvdelen i 2021 og den anden halvdel i 2022, under forudsætning af, at museet også henter ekstern finansiering til projektet.\n- Vi kommer til at stå betydeligt stærkere, når vi kan sige til fondene, at vi har statslig medfinansiering. Vi forventer, at fondene vil stille krav om den medfinansiering, så det betyder meget, at der er slået hul - og også at det er gjort med et stort beløb, siger Tinna Damgård-Sørensen.


København får nyt p-hus i kork og genbrugsaluminium – Vilhelm Lauritzen Arkitekter\nKøbenhavn får nyt p-hus i kork og genbrugsaluminium\nNyt parkeringshus i Københavns Nordhavn bliver det første store byggeri i Danmark, der får kork som facademateriale. Vilhelm Lauritzen Arkitekter og STED | By og landskab står bag vinderforslaget i en åben projektkonkurrence udskrevet af By & Havn.\nMere end 2.700 m2 kork kommer til at beklæde facaden på Københavns nye fem etagers parkeringshus på Trælastholmen i Nordhavn lige ved den kommende metrostation. By & Havn har netop offentliggjort vinderforslaget til den nye facade, der er fundet i en åben projektkonkurrence; vinderen blev Vilhelm Lauritzen Arkitekter og STED | By og landskab.\nUdover at forsyne området med parkeringspladser kommer der langs bygningens kantzone et levende, åbent og grønt område med mulighed for butikker, opholds- og mødesteder samt en Kiss ‘n Ride funktion.\n”Forslaget er både en gestus til områdets historie som et sted, hvor man opbevarede og håndterede træ og samtidig et ønske om at tilføje et bæredygtigt og legende element til Nordhavn som bydel”, siger Anne Møller Sørensen, partner i Vilhelm Lauritzen Arkitekter.\nEt pixeleret skyggerelief i kork og genbrugsaluminium\nRåhuset, der støbes i beton, skal beklædes med en facade af felter i kork kombineret med et skelet af hulplader i genbrugsaluminium. Korkpladerne monteres på et skelet af hårdttræ.\n”Ved at forskyde rammerne med henholdsvis kork og aluminium skaber vi et pixeleret og detaljeret relief, der giver et levende lys-og skyggespil til facaden. Om aftenen og natten kommer kunstig belysning til at forstærke og fremhæve bygningens og materialernes udtryk”, siger Anne Møller Sørensen.\nNår bygningen står færdig bliver det Danmarks første store byggeri, hvor kork anvendes som facademateriale. Et materiale der herhjemme mest er kendt som gulvbelægning i 70’ernes og 80’ernes parcelhuse, men som er udråbt internationalt til at være undervurderet for sine bæredygtige, miljøvenlige og genanvendelige egenskaber.\n”I både form og funktion er facadekork fuldstændig oplagt til dette projekt. Det er et komprimeret materiale uden for- og bagside, som er 100% naturligt og hårdført over for vind og vejr. Det patinerer smukt, er næsten vedligeholdelsesfrit og så dæmper det naturligt vibrationer og støj, hvilket er en åbenlys fordel i et parkeringshus”, siger Anne Møller Sørensen, partner i Vilhelm Lauritzen Arkitekter.\nI dommerbetænkningen står der om forslaget, at det fremstår med en afbalanceret helhed, skabt af konsekvente og klare valg, der giver det en særlig stærk og overbevisende karakter. Forslaget skal fremhæves for at frembringe en helhed, der er troværdig og langtidsholdbar og som bidrager med en egenart der giver med- og modspil til både Sundmolen og Trælastholmen.\nFacadekork stammer fra korkegens bark, der høstes hvert 9. år, hvorefter det vokser ud igen. Det indeholder ingen kemikalier eller giftstoffer, og så optager det mere CO2 end det udleder i løbet af sin levetid.\n”Et større fokus på bæredygtighed og et behov for at handle her-og-nu kræver, at vi arbejder på nye måder med de dokumenterede materialer og teknologier, vi allerede kender,” siger hun.\nParkeringshuset kommer til at ligge ved siden af den nye metrostation i Nordhavn og får plads til 350 biler. Det forventes færdigt i 2022.


Rancho Tico Eugenia, Playa Samara - Restaurantanmeldelser - TripAdvisor\nCentralamerika Costa Rica Province of Guanacaste Playa Samara Restauranter i Playa Samara Rancho Tico Eugenia\nNr. 45 af 52 Restauranter i Playa Samara $$ - $$$\nSydamerikansk, Fra Costa Rica Samara, Playa Samara 50205, Costa Rica+506 2656 0432+ Tilføj website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 5,0 7 anmeldelserFremragende86 %Rigtig god14 %Gennemsnitlig0 %Dårlig0 %Frygtelig0 %Restaurantens åbningstider + Tilføj åbningstiderKØKKENER Sydamerikansk, Fra Costa Rica PRIS $$ - $$$VURDERINGER ServiceMadGod prisStemningPLACERING Samara, Playa Samara 50205, Costa RicaAlle oplysninger Forbedr denne registreringEr der gode vegetarretter på denne restaurant?Ja Nej Ved ikke Er denne restaurant god til middag?Ja Nej Ved ikke Er dette en fiske- og skaldyrsrestaurant?Ja Nej Ved ikke Er denne restaurant egnet for børn?Ja Nej Ved ikke Er denne restaurant romantisk?Ja Nej Ved ikke Tager denne restaurant imod reservationer?Ja Nej Ved ikke Er dette en costaricansk restaurant? Ja Nej Ved ikke Specialiserer denne restaurant sig i mad fra Yunnan? Ja Nej Ved ikke Er priserne på denne restaurant i mellemklassen?Ja Nej Ved ikke Er denne restaurant god til brunch?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelseAnmeldelser (7)Medlemsvurdering Fremragende3Rigtig god0Gennemsnitlig0Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (3)Engelsk (7)Sprog Dansk (3)Engelsk (7)Se, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejjenna153Minneapolis2231Anmeldt 29 november 2014 Fantastisk lokalt stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejSon_of_a_Sailor_51Surrey, Canada10475Anmeldt 11 marts 2014 Ceviche til at dø forMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejjhkeeleyHarrisburg91Anmeldt 29 januar 2014 I det virkelige Tico landMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenSamara Pacific Lodge Restaurant255 anmeldelser 0,51 km væk Ma Ma Gui392 anmeldelser 0,65 km væk Luv Burger431 anmeldelser 0,84 km væk El Lagarto658 anmeldelser 0,61 km væk Seværdigheder i nærhedenSamara-Carrillo Info Center514 anmeldelser 0,99 km væk Samara Beach1.110 anmeldelser 1,18 km væk C & C Surf School290 anmeldelser 1,11 km væk Outback ATV Rentals & Tours173 anmeldelser 0,9 km væk Spørgsmål og svarFå hurtige svar fra personale og tidligere besøgende på Rancho Tico Eugenia.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend\nSamara, Playa Samara 50205, Costa Rica Placering:


Otterup Folkedanseres Historie\nTirsdagen den 15. oktober 1935 stiftedes foreningen Otterup Folkedansere. Hr. vaskeriejer Johansen valgtes som formand. Danseaftenerne blev afholdt på Otterup Hotel en gang om ugen uden beregning men mod at medlemmerne én gang om måneden købte kaffen. Formanden ledede danseaftenerne.\nVed begyndelsen var der 22 medlemmer, som alle er listet op i de gamle fortegnelser som følger:\n1. Hr. vaskeriejer I. Chr. Johansen\n2. fru do\n3. Hr. forvalter A. Barlebo\n4. fru do\nKun damer som kom alene blev indskrevet med deres eget navn. Efter kort tid oprettedes et hold for børn.\nSnart afholdtes arrangementer med opvisning, samt ande- og grisespil med efterfølgende legestue. I januar 1936 blev holdt opvisning med særligt henblik på sognets gamle. senere opvisning ved Glavendruplunden og skytteforeningen. Nogle opvisninger blev givet i samarbejde med andre foreninger fra Fyn og Jylland.\nDer var planer om en fest, som man ville forsøge at få transmitteret gennem radioen. Det mundede ud i en Opvisning af gamle fynske Folkedanse på Otterup Hotel.\nKort før julen 1936 blev Otterup Folkedansere efter ansøgning tildelt en Fane fra Danmarks Samfundet. Den 6. januar 1937 blev Otterup Folkedanseres 1. fane således indviet, med 1. søm for kultur, 2. søm for sammenhold og 3. søm for fædrelandet.\nOpvisning i Otterup Hotels store Festsal, 27. januar 1937, Aften kl. 7.30 Uddrag af efterfølgende avisomtale: Otterup Folkedansere gav i aftes en aldeles udmærket Opvisning: Dansen gennem 100 år. Scenen var omdannet til et nordfynsk Landskab med en Møllegård. Den gamle Møller var omgivet af sine Børnebørns børn, som han fortalte om Dansens Historie gennem 100 år. Fortællingen blev illustreret af de forskellige Dansehold. - man så den folkelige Bondedans, Herregaardens Menuet og firsernes Lanciers, frem til nutidens moderne jazz. Til sidst dansede Børnebørns børnene atter de gamle Folkedanse. Den ualmindelig smukke opvisning kvitterede Tilskuerne for med stort Bifald, hvorefter Foreningens nye Fane blev præsenteret.\nI juli 1937 ønskede den hidtidige formand at trække sig. A. Barlebo valgtes som ny formand og dansen ledtes af J. S. Jensen, forhv. Slotsgesant, i Odense, med Aage Hansen som assistent.\nMan afholdt som averteret: Otterup Folkedanseres berømte Ande- & Grisespil.\nDer forberedtes en fest til foråret for byens og omegnens gamle, som ville får gratis adgang. Som underholdning skulle laves et Kartegilde og man ville anmode Fru Agnes Hansen om at synge en gammel vise og Fru Esther Madsen om at fortælle: "Stine Skomagers Kaffesladder" de øvrige skulle give Deres Besyv med efter bedste Evne.\nDet år deltog Otterup Folkedansere i Sammenslutningens Stævne i Svendborg.\nI 1939 holdtes et fællesmøde med Nordfynske folkedansere, hvor man besluttede at holde fælles Sct. Hans Fest for alle Sammenslutningens Foreninger på Fyn. Høstfesten i September blev aflyst grundet de urolige forhold (2.verdenskrig). Men der blev talt om evt. at afholde gammelmandsbal nytårs aften. På generalforsamlingen dette år blev det vedtaget at oprette en Multkasse, der skulle betales 10 øre for at komme for sent.\nVed årsskiftet kom mange passive medlemmer til så foreningen talte 139 medlemmer.\nI 1940 deltog formanden ved sendemandsmøde i Fredericia. Der var nu 15 foreninger i Sammenslutningen.\nDen 19. april besluttedes at indstille dansen indtil videre. Det blev dog kortvarigt for allerede den 21. august genoptog man danseøvelserne.\nDer drøftedes forskelligt i anledning af foreningens 5 års stiftelsesdag den 15. oktober, som man mente skulle fejres indenfor egen kreds og nærmeste opland.\nPå dette års generalforsamling vedtages det at bestyrelsen skal søge samarbejde med med flere foreninger til et andespil, da det var forbudt at afholde offentligt andespil. Nytårsfesten var medlemmerne meget opsatte på og det overlades til bestyrelsen at forberede denne efter hvordan det så ud til den tid.\nFabrikant Andersen takkede lederen Aage Hansen for den behagelige måde, han ledede dansen, hele forsamlingen sluttede sig dertil ved at rejse sig. Det meddeltes at der skulle holdes lederkursus i Otterup d. 22. september.\nPå bestyrelsesmøde i november foreslog Groth at man skulle mødes hver 8. dag, med folkedans den ene uge og den næste oplæsning i forbindelse med strikkestue, således møde kl. 7½, 8-9 oplæsning f. eks. hjemstavnsårbøger fra de forskellige amter, 9-10 kaffe herunder f. eks. gode råd ang. krigsbagning o. lign., 10-11 oplæsning f. eks. bogen " 9. april" eller en anden bog til underholdning. Forslaget skulle Groth forelægge for medlemmerne til næste kaffeaften.\nDette års Nytårsfest:\nHr. skuespiller Otto Lagoni blev engageret for 100 kr. + fri rejse og natlogi.\nKl. 12 serveres punch á 1 kr. - Kl. 12½ 2 pølser med 1 brød á 60 øre.\nI april afholdtes vinterfest med fremvisning af folkedansefilmene 4 og 5.\nMan blev nu enige om at fra august skulle der læres og øves nogle faste danse hver danseaften. Der blev valgt følgende: Menuetten - Kedelflikkeren - Hans Rasmussens vals - Skue Skotsk - Oksekov og Gl. Berliner.\nDer arrangeredes cykelture bl.a. til Glavendrup, hvor det blev vedtaget at uddele nogle skæmtepræmier ved nogle friluftslege.\nPå generalforsamlingen blev det nævnt at det var gået roligt ved årets fester, men at de alle havde givet underskud. Man beslutter at Otterup Folkedansere skal indmeldes i Dansk Ungdomssamvirke. Endvidere skal der holdes danseøvelser hver 8. dag indtil jul uden kontingentforhøjelser. Der blev ydet 5 kr. pr. person til lederkursus til Barlebo, hr. og fru Jensen og Aage Hansen. Andespil skal afholdes i november.\nDa regnskabet fra Andespillet blev forelagt var der et overskud på 354kr. og 72 øre.\nDet blev vedtaget at yde et kursus til Aage Hansen på Snoghøj 30.kr + fri rejse, samt et spillemandskursus til Laus Møller. Man ville også anskaffe et sæt dansebøger med noder til.\nDen 18. december holdes julekaffebord.\nI marts besluttede man at holde en fest d. 19. april hvor der muligvis blev en opvisning i dragter og en lysbilledserie "Danmark rundt"\nTil opvisningen skulle opøves : Menuet - Oksekov - Skue Skotsk - Dronningens Dans - Svingkontra og Kontrasejer fra Langeland. Sognets gamle indbydes gratis. Desuden indbydes Nordfynske, Odense, og Odense Kvadrillen.\nI år skal indøves Svensk Skottish - Svingkontra fra Blaavand og Les Lanciers.\nI juni havde Sammenslutningen afholdt en stor fest i Kerteminde, den gav et overskud på 418 kr. Der ville derfor blive afholdt kurser i december og februar og evt. ude i kredsene hvis det ønskes.\nMedlemmerne blev anbefalet at abbonnere på Hjemstavnsliv gennem foreningen, 1kr. årligt.\n1943 Man vedtog at holde forårsfest d. 18. april, og der drøftedes forskellige former desangående. Både dilettant, sketch, oplæsning m.m. Følgende skulle indbydes: Nordfynske, Odense Folkedansere, Kvadrillen, Hasmark Folkedansere, Skamby, Nr. Nærå og Søndersø. I avisen stod\nI august drøftedes planen for vinteren, foruden at gennemgå "Fyns Hæfte" skulle opøves Tækkemandens Tretur, Kontra fra Mols og Polsk Tretur.\nDer skulle averteres i Otterup Avis om øvelsernes påbegyndelse den 26. august.\nMan var klar over at kontingentforhøjelse var uundgåelig. På generalforsamlingen foreslog man at forhøje kontingentet til 1 kr. pr. måned, hvis det ikke lykkedes at få lov til at holde andespil.\nPå næste bestyrelsesmøde blev man enige om foreløbig at hæve kontingentet. Det vedtages at ansøge om tilladelse til danseøvelser. Generalforsamling i Sammenslutningen for Ungdomssamvirke var udsat p.g.a. manglende tilslutning. Det blev senere meddelt at man ville afholde små møder af privat karakter som spørgetimer.\nBestyrelsen havde skrevet under på en protest mod jødeforfølgelsen.\nDer var drøftelser om gåsespil og man vedtog at optage nye passive medlemmer for 25 øre.\nDer skal holdes majfest med legestue og opførelse af "En umulig forhandling" og "Petro i Forhør" Dette forelægges dog medlemmerne næste danseaften.\nDen kommende Generalforsamling tænkes afholdt efter danseøvelserne 12. oktober.\nForholdene havde forværret sig så man ikke kunne være på Hotellet længere end til kl. 9, så Generalforsamlingen blev afholdt privat hos Carl Rasmussen, Nislev. Da kl. var 8½ var der samlet 19 medlemmer. Formanden Forvalter Barlebo aflagde beretning: Det havde på mange måder været et besværligt år, med adskillige pauser, men det havde da gået bedre her end mange andre steder.\nRegnskabet sluttede med en kassebeholdning på kr. 65,41 og med kr. 142,47 i banken. I dette år er der ikke udsigt til et andespil, så kontingentet bliver 1 kr. pr. person.\n1945 Årets første bestyrelsesmøde holdes i august, hvor det blev vedtaget at afholde 10 års Stiftelsesfest den 21. oktober.\nIndmarch med faner, opvisning af de forskellige foreninger helst i dragter, Fællesspisning af medbragt mad under festlige former, derefter legestue. Adgang 1 kr. og 50 øre for hele aftenen. Man opfordrer medlemmerne at komme med et par sange.\nEfter krigens afslutning steg aktiviteten.\nOtterup folkedansere havde modtaget en indbydelse fra Odense Folkedansere til en fest i Fyns Forum den 1. september. Nordfynske Folkedansere ville arrangere fest den 15. september og Fynske Folkedansere den 20. oktober. Det blev vedtaget at Otterup folkedansere skulle holde Stiftelsesfest den 13. oktober, og Andespil den 16. november.\nØvelserne skulle endvidere genoptages torsdag aften kl. 20 den 22. ds., med efterfølgende kaffebord.\nPå Generalforsamlingen den 10. oktober aflagde Formanden, Forvalter Barlebo, beretning for året der var gået:\n”Det blev en ualmindelig god Stiftelsesfest, Andespil og Julefest”. Formanden udtalte også en tak for de pæne juleborde som fruerne havde stået for at pynte. Dernæst omtalte han Fabrikant Andersens udnævnelse til Æresmedlem på hans 75 års fødselsdag, som det havde været en ære og glæde at være med til. Der havde været et godt stævne i Ringe og i Søndersø, udflugt til Gerskov og et stævne i Odense med Svenske gæster, det havde været en oplevelse. Til slut bad formanden medlemmerne møde så flittigt som muligt, for én kvadrille var for lidt at arbejde med.\nKassereren fremlagde regnskabet. Året sluttede med en Kassebeholdning på 149 kr. og 63 øre og en Bankbeholdning på 508 kr. og 53 øre.\nPå bestyrelsesmødet blev det årlige andespil planlagt, gevinster: 20 gæs og 5 ænder, gennemgående seddel til 3 kr.\nMedlemstallet er på 9\nTil årets Stiftelsesfest skulle foreningerne i omegnen indbydes: Fynske Folkedansere, Odense Folkedansere, Odense Kvadrillen, Nordfynske Folkedansere, Søndersø Kvadrillen, Særslev Folkedansere, Stige Folkedansere og Næsby Folkedansere.\nFesten skulle begynde kl. 19 med legestue, derefter en kort opvisning med et par danse af hver af de indbudte foreninger, derefter legestue til kl. 24. Der blev bestilt 2 musikere. Billetprisen blev bestemt til kr. 1,50. Billetsalg og kontrol ville foreningen selv klare.\nPå årets generalforsamling blev der under evt. stillet forslag om kontingentforhøjelse. Efter nogen diskussion blev det vedtaget at forhøje kontingentet til kr. 1,50 for gifte og 2 kr. for ugifte medlemmer pr. måned.\nKontingent til Danske folkedansere var blevet forhøjet fra 10 kr. til 25 kr. som mindste pris for at foreningen kunne erhverve stemmeret. Efter endnu en del diskussion afsluttede dirigenten Generalforsamlingen med Tak til alle sider for den gode ro og orden der var udvist og derefter blev der sunget en aftenssang.\nNæsten alle 33 medlemmer var mødt til Generalforsamlingen. Efter beretningen takkede formanden spillemanden for hans udmærkede spil og ligeledes de to ledere, samtidig fik de overrakt 20 kr. hver som tilskud til lederkursus.\nUnder evt. blev der fra mange sider udtalt ønske til lederne om at få at vide hvad dansene, som blev indøvet hed.\nTil årets stiftelsesfest på hotellet skulle Lumby Folkedansere inviteres tillige med foreningerne fra sidste år. Det blev vedtaget at bestille en musiker mere, samt at sætte en annonce i Otterup Avis om festen.\nPå bestyrelsesmøde, på Hotellet, blev det besluttet at dansen skulle begynde 18. august til sædvanlig tid.\nEn danseaften efter kaffebordet blev der holdt bestyrelsesmøde for at tilrettelægge Andespillet. Det blev besluttet at købe 20 ænder og 10 gæs samt 2 levende gæs som ekstranumre. Prisen på sedlerne 2 kr. for 1 seddel, 4 kr. for 2 og 5 kr. for 3 sedler, ekstranumre betales med 50 øre for 1 seddel og 1 kr. for 3.\nTil Stiftelsesfesten skulle inviteres Nr. Næraa Folkedansere sammen med de andre omegns Foreninger.\nUnder Generalforsamlingen takkede formanden spillemanden for hans udmærkede spil, og lederne blev takket for deres store arbejde.\nEt af dagsordenspunkterne var forslag om at lederne blev kontingentfri, som annerkendelse for deres store arbejde. Dette blev vedtaget.\n8. juni afholdtes bestyrelsesmøde for at tage stilling til et andragende fra spillemanden om større betaling for musikken til øve-aftenerne. Det drøftedes om man skulle give 1 kr. mere pr. aften, men det blev afslået.\nDen 15. oktober var 15 årsdagen for Foreningens Stiftelse i den anledning skulle holdes en fest.\nIndtil næste bestyrelsesmøde skulle der tænkes over hvilken underholdning der skulle være.\nSidste danseaften før sommerferien blev alle efter dansen inviteret til Hessum for at fejre St. Hans aften og afbrænde bål.\nPå bestyrelsesmøde tilrettelages programmet til Stiftelsesfesten: Kl. 15 fælles indmarch med fanerne i spidsen, opvisning, evt. underholdning, sang, spisepause 18-19 og evt. kunne Oversergent J.S. Jensen Odense sige lidt ved bordet, legestue kl. 19-23. Der skulle bestilles 3 musikere.\nIndbydelse skulle sendes til de sædvanlige foreninger samt Haarslev Folkedansere og de gamle fra Otterup.\nPå grund af Spillemandsstævne i Odense den 15. oktober blive festen flyttet til 5. november.\nFormanden skulle forhøre om Forstander Syberg fra Kørup kunne tænke sig at fortælle lidt om Nordiske Folkedanse som underholdning. Han var imidlertid optaget.\nPastor Pedersen fra Østrup lovede at komme og give lidt underholdning.\nDet blev besluttet at foreningen skulle leje og betale dragter til dem der ingen havde, for at alle kunne møde i dragter til 15 års Stiftelsesfesten.\nDer blev på 1. danseaften efter sommerferien afholdt medlemsmøde ved kaffebordet. Der blev talt om at forsøge om man kunne få afholdt et kursus for flere Foreninger på Otterup Hotel.\nTil årets Stiftelsesfest skulle man efter indmarch danse Sønderborg Dobbeltkvadrille derefter Hamburg Sekstur. Billetpris 2 kr. for hele dagen, men gratis adgang for Byens ældre.\nDet blev dette år vedtaget at sende en mand til sammenslutningens sendemandsmøde i oktober.\nDer blev planlagt en udflugt til Mors, en genvisit hos Folkedanserne i Øster Jølby. Den 23. maj drog 20 personer af sted i lejet bus fra Nordfyns Turistbil med Peter Elmely som chauffør. Turen gik ad Vestkysten derop og ad østkysten tilbage.\nGeneralforsamling blev holdt efter danseøvelserne 8. oktober.\nUnder kassererens beretning blev tilføjet nogle bemærkninger om økonomien. Hun mente ikke det kunne gå i længden, hvis der ikke kom bedre indtægter, evt. ved forhøjelse af kontingentet. Dette gav anledning til nogen forhandling, som resulterede i at man skulle afvente og se hvad andespillet evt. kunne give. Ellers overlade det til bestyrelsen om kontingentet skulle forhøjes fra januar 1953.\nPå næste bestyrelsesmøde blev det besluttet at forhøje kontingentet med 50 øre pr. deltager. Således at det nu blev 4 kr. pr. par og 2 kr. 50 øre for enlige.\nEfter et godt andespil blev det dog besluttet atter at nedsætte kontingentet.\n1953 til 54\nDette år afholdt man ekstra Generalforsamling efter begæring af nogle medlemmer, der ønskede deres navne slettet af regnskabet. Dette anbefaledes af bestyrelsen og blev vedtaget enstemmigt.\nBestyrelsen afholdt møde for at fastlægge den endelige rute til en udflugt der skulle afsluttes i Nr. Aaby med dans. Til årets andespil skulle der spilles om 30 ænder og 2 gæs.\nStiftelsesfesten skulle afholdes i august som Høstfest.\nFredag d. 4. februar holdt bestyrelsen møde for at drøfte en evt. fest i anledning af at Foreningen 15. oktober havde bestået i 20 år. Der blev enighed om at holde fest og indbyde de foreninger ”vi kommer sammen med”.\nPå generalforsamlingen var indkommet et forslag om at et udvalg på 2 medlemmer af bestyrelsen sammen med lederen skulle bestemme hvilke danse der skulle danses 1-2 måneder frem i tiden og ligeledes bestemme hvilke danse der skulle danses ved en opvisning og sørge for at de blev indøvet i god tid. Formanden oplyste her at § 10 bestemmer at hele bestyrelsen sammen med lederen skal bestemme hvad der skal danses både Øvelsesaftenerne og til Opvisninger. Dermed var der enighed om at lade forslaget bortfalde.\nDet blev drøftet om der skulle lejes dragter til festen i oktober. En afstemning gav til resultat at det skulle der ikke.\nPå efterfølgende bestyrelsesmøder blev besluttet at holde legestue sidst i oktober eller i begyndelsen af november. Formanden skulle undersøge om der var planlagt fester andre steder.\nAndespillet blev planlagt til sidste fredag før jul.\n1956 og 1957\nVar år med sædvanlige aktiviteter samt en udflugt til Ribe, Esbjerg og Vejrs Strand. På hjemvejen blev gjort ophold i Middelfart for at danse med foreningen der.\nPå generalforsamlingen blev ny formand valgt efter afstemning mellem 3 kandidater. Han blev af afgående formand ønsket held og lykke til at føre foreningen videre og opfordrede alle medlemmer om at stå sammen om foreningen. Samtidig takkede han for de år han havde været med i ledelsen.\nDet besluttedes at holde fest med en ”Kvit eller Dobbelt” konkurrence.\nDer afholdtes 3 bestyrelsesmøder for at planlægge festen og underholdningen. På det sidste møde blev der holdt en generalprøve på ” kvit eller dobbelt” som forløb tilfredsstillende.\nFølgende foreninger blev indbudt: Bogense, Middelfart, Søndersø, Næsby, Stige, de tre foreninger i Odense og Nordfynske folkedansere. Man besluttede at annoncere i avisen og ophænge plakater.\nUdflugten dette år gik til Ringkøbing, foreningen havde selv chauffør.\nDer kom en opfordring fra OBIK til at lave en opvisning på sportspladsen d. 25. juli.\nDet besluttedes at holde høstfest med legestue, kaffebord og underholdning ”Prøv Lykken”. Præmien var 2 kr. for hvert rigtigt svar. Formanden skulle være konferencier, og der skulle være 2 dommere. Billetpris 2 kr.\nMiddelfart folkedansere skulle have udflugt og ville slutte af i Otterup og deltage i festen. Desuden blev de sædvanlige foreninger indbudt.\nPlakater skulle sættes op ved Hotellet, Brugsen og Kiosken.\nÅret var gået godt både foreningsmæssigt og økonomisk. Forslag om kontingent på 2 kr. pr. år for passive medlemmer blev vedtaget, ligeledes forslag om at alle medlemmer skulle betale 2 kr. pr. måned. Der var tilfredshed med udflugten, men flere syntes det ville være bedre hvis den ikke var så lang.\nDansere fra Søndersø ønskede at blive medlemmer, flere havde spurgt om det kunne lade sig gøre at danse 1 gang om måneden i Søndersø eller hver anden gang. Der var god stemning for forslaget.\nTil slut blev der udbragt et leve for Otterup Folkedansere og sunget ”Altid frejdig”.\nAndespillet blev ændret til Ande- og Flæskespil. Der skulle købes 1 gris på 150 kg, slagter Lindholm skulle slagte og partere den i passende pakker. Der skal være 50 numre, 15 ænder, 35 pakker steg, skinkerne som ekstra nummer og indvolde som ekstrapakker i tilfælde af at der var mere end ét banko ved sidste nummer. Ellers skulle de bortsælges ved auktion.\nUdflugten blev planlagt til Kristi Himmelfartsdag, enten til Vejle eller Tåsinge. Beslutningen skulle tages på næste dansedag ved skriftlig afstemning. Der skulle planlægges besøg på forskellige seværdigheder og afslutning ved en folkedanserforening.\nGeneralforsamlingen blev indledt med ”I Danmark er jeg født”. Efter kaffen og dagsordenen gik man over til evt. Der blev talt om festen som skulle holdes i anledning af 25. års jubilæet.\nRagna Tang med Holmlands folkedansere var indbudt og opfordret til at vise ”Skjolddansen”.\nDet var vedtaget at give kaffen og 100 kr. til rejsen.\nDette år skulle der til ande- og flæskespillet som sidste år være 15 ænder og 1 gris.\nDerudover skulle der på årets auktion sælges pakker med hoved, indvolde og fedtflomme.\nDer skulle holdes fest til oktober under mottoet Festligt, Folkeligt og Fornøjeligt.\nUdflugt til Vejle var foreslået og gennemførtes trods få deltagere.\nPå senere bestyrelsesmøde blev festen aflyst, da Middelfart holdt fest samme dag.\nDet årlige andespil blev afholdt.\nPå første bestyrelsesmøde besluttede man at afholde fastelavnsfest på hotellet med tøndeslagning og legestue.\nPå generalforsamlingen, som afholdtes efter dansen, måtte formanden omtale året som et dårligt år. Medlemstallet havde været nedadgående og tilslutningen til de ugentlige øvelsesaftener havde været lille. Økonomien var imidlertid god. Det skyldtes dels det gode andespil og der var blevet et samarbejde med Nordfynske Folkedansere og der var således sparet en del til musikken.\nUnder evt., blev det foreslået at man kunne henvende sig til ungdomsklubben og sammen få en danseaften, evt. med en fremmed leder. Som et forsøg på at få flere medlemmer.\nSenere på året afholdtes andespil.\nGrundet ustabile vejr- og trafikforhold blev fastelavnsfesten afsluttet efter kaffebordet.\nPå generalforsamlingen blev det foreslået at holde sommerferie fra skt. Hans til september. Det var der dog ingen stemning for.\nÅret var gået med de traditionelle arrangementer. Samarbejdet med Nordfynske fortsættes på grund af den manglende tilslutning. Kontingentet blev nu betalt kvartalsvis, forfalden først i kvartalet.\nSammenslutningen af Folkedansere på Fyn havde i år henlagt sin sommerfest til Otterup.\nEn fest i anledning af 30 års jubilæet skulle holdes, foreningerne der havde været kontakt med i årenes løb skulle inviteres. Ud over opvisninger skulle der være underholdning af ”Det Fynske Operettepar” og efter fællesdansene opvisning af et indbudt hold. Billetpris og kaffe 10 kr.\nI anledning af festen skulle der averteres i Otterup Avis. Ligeledes skulle det forsøges at henlede dagbladenes opmærksomhed på festen. 3 plakater skulle sættes op i byen.\nPå generalforsamlingen besluttedes at vælge en reserve fanebærer.\nDer blev givet udtryk for at der burde være flere medlemmer, og at alle medlemmerne burde gøre noget for at få flere med. De sidste år havde der været 12 og 16 aktive medlemmer.\nTil Julebordet ville man forhøre om Pastor Gøtke Hansen kunne underholde med oplæsning.\nDer havde været overvejelser om evt. sammenlægning af Otterup Folkedansere og Nordfynske folkedansere. Bestyrelsen ville forelægge det for Nordfynske, så begge foreninger kunne få det på dagsordenen til deres Generalforsamling. Forslaget om en sammenlægning blev forkastet.\nI årets løb havde de 2 foreninger været ude og give flere opvisninger sammen, men samarbejdet om danseaftenerne ville ikke blive fortsat.\nDet blev besluttet at nye medlemmer kunne være kontingentfri den første måned.\nJulebordet havde haft god tilslutning fra Nordfynske Folkedansere og fra Søndersø Kvadrillen. Ved bordet var der oplæsning af realskolebestyrer Lund, der gav lov til at benytte skolens gymnastiksal ved lejlighed.\nSammenslutningen havde holdt sommerfest i Glavendruplunden, hvor foreningen var med til opvisning.\nDer havde været afholdt kursus med danseleder udefra. Fra kl 13 til 18 var der kursus med kaffepause og underholdning af et sangkor. Derefter spisning og fra kl.19 legestue.\nBilletpris 5 kr. for kursus, 5 kr. for legestue og 8 kr. for hele dagen.\nTrods avertering i Avisen havde kurset været meget dårligt besøgt. Men underholdningen og legestuen var forløbet fint.\nJulebordet skulle som vanligt holdes på Hotellet, der var enighed om spørge Nordfynske Folkedansere om evt. at holde julebord sammen.\nI anledning af opvisning på sportspladsen havde bestyrelsen udvalgt nogle danse. Nordfynske Folkedansere have lovet at deltage så der kunne blive 2 kvadriller.\nÅrets generalforsamling måtte stoppes da formanden ikke ønskede genvalg og der ikke var blevet foreslået andre.\nDer skulle holdes ekstraordinær generalforsamling på hotellet i december med avertering i Otterup Avis. Ny formand blev valgt blandt 2 foreslåede.\nSom tak for 11 års arbejde blev afgående formand overrakt æresbrev og 100 kr.\nI maj blev der afholdt Fynsk- Sønderjyllandsk stævne i Fåborg.\n35 års jubilæumsfest blev holdt på Hotellet. Legestue fra kl 19, underholdning under Kaffen, derefter legestue til kl. 24. Festen forløb godt, dog med færre deltagere end håbet. Foreningen fik overrakt 3 faneplader, det var fra Nordfynske -, Hjallese-, og Odense Folkedansere, telegram fra Odense Kvadrillen og blomster fra Kerteminde Folkedansere og Sammenslutningen.\nDet år forhøjedes kontingentet til 5 kr. pr. medlem og børn uden dansende forældre 2,50 kr. Nordfynske Folkedansere og Søndersø Kvadrillen blev indbudt til Julebordet, hvor præsten skulle underholde med oplæsning af små-historier.\nDet blev drøftet om foreningen evt. kunne optages i aftenskolerne, flere oplysninger blev indhentet.\nDer blev sendt 3 deltagere til lederkursus i Sdr. Højrup Forsamlingshus.\nPå Generalforsamlingen var indkommet forslag om at ændre i Vedtægterne, så der kom til at stå at generalforsamlingen skulle afholdes i oktober måned, i stedet for i begyndelsen af oktober. Således ville nye medlemmer kunne nå at stå i foreningen 4 uger og måske have lyst til at møde op til Generalforsamlingen.\nDet blev besluttet at uddele foldere i et forsøg på at få flere medlemmer.\nTil årets andespil skulle præmierne være 25 ænder, 75 kyllinger og som ekstranumre 5 kasser øl.\nFor at få nye medlemmer blev der annonceret i Otterup Avis om danseaften på Hotellet.\nMan undersøgte om det var muligt at finde et andet sted til øveaftenerne. Måske Otterup kommuneskole eller Skeby Forsamlingshus. Der blev opsat plakater i Brugsen og Skeby Forsamlingshus.\nFørste aften mødte 3 kvadriller og sæsonen sluttede i maj med et halvt hundrede medlemmer og alt var gået fint.\nDen 25. oktober blev der holdt 40 års stiftelsesfest med de nærmeste foreninger inviteret til fællesspisning af medbragt mad kl. 18.30. Entré 10 kr., med musik hele aftenen. Der var pæn tilslutning, det var en god fest som dog gav et underskud.\nØveaftenerne blev i år afholdt på Skovløkkeskolen. 2 medlemmer var til sendemandsmøde i Fyns Forsamlingshus.\nPå julebestyrelsesmøde blev det vedtaget at udnævne et nyt æresmedlem, som havde været medlem af foreningen siden den blev stiftet.\nDansen foregik atter i Skeby Forsamlingshus.\nPå dette års Generalforsamling blev halvdelen af bestyrelsen ”fornyet”.\nJuleafslutning også dette år med kaffebord.\nI februar blev der holdt pakkefest med spisning af medbragt mad og derefter legestue.\nDet blev på bestyrelsesmøde vedtaget at hæve kontingentet fra 10 til 15 kr. pr. måned og hvert medlem skulle købe et medlemskort til 10 kr., der gjaldt for et år.\nForeningens økonomi var ikke god, så der blev søgt et tilskud på 1.935 kr. ved Otterup Kommune.\nDer blev holdt sæsonafslutning i maj med legestue og spisning af medbragt mad.\nD. 28. juni var bestyrelsen inviteret til møde hos Nordfynske Folkedansere for at drøfte et evt. samarbejde eller sammenlægning, da begge foreninger gik økonomisk sløjt.\nEnighed kunne ikke opnås.\nPå næste bestyrelsesmøde blev det besluttet at danse hver anden mandag i Skeby Forsamlingshus og hver anden mandag i Uggerslev Forsamlingshus.\nBestyrelsen besluttede at holde juleafslutning d. 11 december med kaffebord, hvor bestyrelsen bagte brødet. Det skulle koste 12 kr. for kaffe og brød.\nBestyrelsen vedtog at ansøge om tilskud fra kommunen, avertere mere i avisen.\nFormanden og kassereren skulle have telefonpenge. 100 kr. til hver om året.\nPakkefest skulle holdes 16. februar i Skeby Forsamlingshus.\nOtterup folkedansere skulle give opvisning for Nordfynske Folkedansere, som havde 45 års jubilæum i marts.\nDesuden skulle der arbejdes videre med igangsætning af dragtsyning.\nBestyrelserne fra Nordfynske Folkedansere og Otterup Folkedansere sendte hver tre medlemmer, der tog initiativ til at starte et børnehold på Otterup skole, der blev etableret og ledet af to danseledere.\nSkeby Forsamlingshus havde sat lejen op til 135 kr. pr. gang.\nDragtsyning kom i gang på Otterup Kommuneskole med 10 damer.\nÅrets Generalforsamling blev sluttet af med at synge ”Jeg bærer med smil min byrde”\nPakkefesten i februar blev annonceret i månedsbladet. Der havde været en lille tilbagegang i medlemstallet. Der skulle derfor forberedes et stort reklamefremstød ved næste sæsons begyndelse.\nPå sidste danseaften i maj skulle danselederen have overrakt en gave. Der skulle ligeledes være en gave til hver af lederne af børneholdet.\nDer var sommerstævne i Rudkøbing med deltagelse af 16 dansere fra Otterup.\nI juni måned gav foreningen opvisning med 2 kvadriller på Lumby Mølle til et arrangement for Møllernes værn.\nForeningen var i Den Fynske landsby med 3 kvadriller som dansede for Dansk Canadisk selskab.\nPå Otterup fritidshjem blev der også danset og mange gæster var med ude at danse.\nBestyrelsen arbejde på at finde nyt danselokale fordi Egense Forsamlingshus, hvor dansen nu foregik, havde sat leje af salen op til 200 kr. pr. gang. Man ville søge ind på Fjordmarksskolen og forsøges med at have børnefolkedans en time før de voksne.\nI August og September blev der givet danseopvisning på Skovløkkeskolen for Skeby Gymnastikforening og i Otterup hallen til Brugsfesten.\n11. Oktober blev der holdt 45 års Stiftelsesfest på Otterup Hotel, til legestuen var der ca. 100 dansere. Foreningen modtog mange gaver og blomster.\nJulestuen blev med fælles kaffebord og hjemmebag til 15 kr. Børnenes forældre blev inviteret. Der var juletræ, slikposer og Lucia optog. Herefter fælles dans.\nForeningen modtog en check på 5000,00 kr. fra Karoline og Hans Marius Eriksens Mindelegat. Pengene skulle gå til børnefolkedansen.\nDer havde været arbejdet på et Bomærke til foreningen. Nu var man nået til et resultat som var blevet til godkendelse i kulturelt udvalg.\nForeningens love var blevet genoptrykt.\nDer blev søgt om tilskud til et sæt nye undervisningsbøger, til ca. 800 kr.\nDer var blevet danset opvisning på plejehjemmet og på de gamles hjem.\nSæsonafslutningen på børneholdet skulle laves som en familielegestue, med leder fra sammenslutningens børne- og ungdomsafdeling.\nDer blev danset opvisning til de ældres fastelavnsfest på Omsorgshuset i Otterup, samt i Otterup-Hallen for Otterup Gymnastikforening.\n16 børn deltog i Børne- og Ungdomsstævnet i Fåborghallen.\nDer deltog 17 dansere fra Otterup ved sommerstævnet i Ejby, hvor der blev givet opvisning på Aarup plejehjem og derefter i Ejbyhallen, hvor der var ca. 450 dansere.\nDer var dans for og med 35 danske pensionister, som havde besøg af 40 pensionister fra Otterups svenske venskabsby Älvkarleby.\nDer blev givet opvisning til Skt. Hansfest i Lumby, hvor stort set alle tilstedeværende var med til at danse.\nTil indvielsen af trekantsområdet i Otterup, hvor der var lavet et torv, deltog Otterup Folkedansere I march gennem byen sammen med et spejderorkester, Otterup Boldklub og Otterup Gymnastikforening. Først blev der plantet 2 træer, så var der gymnastikopvisning og opvisning af folkedans. Det var meget festligt.\nOtterup folkedansere gav opvisning i Den Fynske Landsby for Dansk Canadisk selskab. 8 børn og 18 voksne deltog. Det var et dejligt miljø at danse i.\nFra den 10. til 15. juli var der 11 dansere som deltog i Landsstævnet i Skanderborg. Der var i alt 3400 deltagere.\nDer blev søgt tilskud ved Kommunen på 1200 kr. til at købe stof til børnedragter, så ville foreningens ”dragtdamer” sy dem selv.\nEfter annonceringen mødte der 2 kvadriller børn og 7 kvadriller voksne.\nFolkedanserne gav opvisning på Otterup Realskole i forbindelse med en emneuge ”Kend din by”\n(Børnelederen fik tilskud til kursus på Snoghøj, for at blive færdiguddannet som børneleder.)\nTre medlemmer af Otterup folkedansere dannede et samarbejdsudvalg, for at udvide samarbejdet med Nordfynske Folkedansere.\nDer var enighed om at børn fra Otterups børnehold i konfirmationsgave skulle have et års kontingent.\nFørste møde med samarbejdsudvalget fra Nordfynske Folkedansere blev holdt. Det var et godt møde, hvor kontingenter, fester og fester i fællesskab, samt annoncefremstød blev drøft\nBørnestævnet i april i Korup-Ubberud Hallen blev aflyst på grund af Mund og Klovsyge, der var konstateret på Nordfyn.\nVidere træning i folkedans måtte aflyses af samme grund.En måned efter blev der danset igen, børneholdet gav opvisning på Nordvestskolen og i Byparken i Otterup\nOtterup folkedansere deltog sammen med Kerteminde Folkedansere i De danske Årsmøder i Sydslesvig.\nÅrets Landstævne blev afholdt i Kolding.\nFør den nye sæson skulle der hænges plakater op i nogle forretninger og der skulle averteres i både Områdeavisen og Otterup Avis.\nOtterup Folkedansere gav opvisning på Aarup plejehjem til Høstfest og personalefest.\nDet blev besluttet at samles for at lave ting til amerikansk lotteri til juleafslutningen, hvor der også skulle være Luciaoptog og kaffebord.\nDer blev drøftet gaver til fødselsdag og sølvbryllup, der skal købes for ca. 50 kr. Evt. opvisninger i dragter vil der blive forlangt 600 kr. for.\nFælleslegestue blev planlagt på Samarbejdsmøde. Den skulle afholdes på Otterup Hotel, med kaffebord og amerikansk lotteri.\nDet blev annonceret i Månedsbladet og der blev sendt invitation pr. brev til nogle foreninger.\nDette år blev der igen givet opvisning på De gamles hjem og på Plejehjemmet i Otterup.\nOtterup Folkedansere deltog på Skovløkkeskolen i Spil-sammen-ugen\nDer blev arrangeret børneafslutning i april på Fjordmarkskolen med pølser og sodavand, børnene fik et ark mærkater fra Landsforeningen.\nBørnestævnet blev holdt i Middelfart.\nBørnekommissionen i Otterup afholdt en børnedag på den gl. skole i Nørregade. Otterup børnefolkedansere var inviteret til at give opvisning. Der var 2 kvadriller.\nAfslutning for de voksne blev afholdt sammen med Nordfynske i Uggerslev med kaffe\nI maj var der sommerfest på Ærø\n12 par gav opvisning til en god Skt. Hansfest i Lumby.\nDer blev traditionen tro givet opvisning i Den Fynske Landsby for Dansk Canadisk Selskab.\nOtterup var repræsenteret ved Landsstævne i Næstved med 4 par.\nKontingent for næste sæson blev drøftet på bestyrelsesmødet. Man enedes om at køre videre med medlemskort til 30 kr. og et månedligt kontingent på 25 kr.\nNislevgård var nu omdannet til efterskole med 60 elever. Foreningen ville kontakte dem for at høre om vores forening kunne have deres interesse, evt. få en plakat sat op.\nPå bestyrelsesmøde blev der bevilget 100 kr. til lokalkomitéen ” Plant et træ” i Otterup.\n2 personer blev tilmeldt et foreningslederkursus, som Bikuben holdt.\nNordfynske Folkedansere havde 50 års jubilæum 28-2-84, det blev foreslået at gaven kunne være en gæstebog.\nDer blev holdt Julestue i Egense Forsamlingshus, Børnene gik Luciaoptog og der var amerikansk lotteri og godteposer.\nPrisen var 20 kr. for kaffe og hjemmebagt brød.\nOtterup Folkedansere gav opvisning på Plejehjemmet, det var en god eftermiddag.\nPå bestyrelsesmøde blev det oplyst at der var søgt om tilskud på 2940 kr. til børnefolkedansen.\nKassereren orienterede om foreningens økonomi, der var god. Der blev talt om Sommerstævnet, der skulle holdes i Otterup i 1985. Foreningens eget jubilæum i 85 blev drøftet.\nOtterup Folkedansere gav også opvisning på De gamles Hjem, hvor nogle af beboerne var med ude at danse, der blev drukket kaffe og sunget sange.\n5 fra Otterup var til sendemandsmøde i Højby Forsamlingshus, hvor der var ca. 130 deltagere.\nTil børneafslutningen skulle de efter dansen have sodavand og kage og spille banko, hvor præmierne var pakker som børnene har med. Værdien måtte højst være 10 kr.\nKrogsbølle skole havde haft emneuge om ”gamle dage”. Den sluttede de med at invitere Otterup Folkedansere til at fortælle om de gamle dragter og danse.\nTil børnestævne i Tommerup deltog 450 børn, heraf 14 fra Otterup.\nSommeren var travl med opvisninger, bl.a. I Munke Mose til H.C. Andersen Motionsfestival, ved Skt. Hansfest i Lumby, hvor alle kom med ud at danse, for Dansk Canadisk Selskab i Den Fynske Landsby og ved Kræmmermarked i Otterup.\nFra 30. juli til 8. august var Nislevgårds’ park rammen om ” En søndag på Amager” med Skeby Dilletanterne. Otterup Folkedansere var blevet bedt om at lægge 20 minutters dans ind i stykket. 2 kvadriller voksne og 1 kvadrille børn dansede. Det var et rigtig godt samarbejde. Der var 1100 tilskuere der så stykket og ”Aldrig før har vi danset for så mange - En herlig uge.” (citat fra protokollen)\nFlyvesandet Camping havde inviteret Otterup Folkedansere, med flere, til at underholde ved deres ”Svalefest.” Pladsen var trang men publikum var veloplagte.\nI august var Skeby Dilletanterne og Otterup Folkedansere inviteret til både Nørre Lyndelse Plejehjem og De gamles Hjem i Ullerslev for at underholde. Det var en stor fornøjelse for alle parter.\nDer var sendemandsmøde i Højby, hvor der mødte medlemmer fra 20 foreninger\nud af 50. Det var et godt møde med snak om økonomi og fremtidigt virke.\nSæsonstart blev forsøgt som åbent hus aften, hvor det var gratis at deltage for både børn og voksne. Der mødte i alt 62 personer.\nPå samarbejdsudvalgsmøde med Nordfynske Folkedansere blev der lagt nogle retningslinjer at arbejde efter. Der blev talt om opvisninger og pris, man enedes om at tage 500 kr. for en opvisning.\nForeningen er inviteret til at besøge Otterup Kommunes Norske venskabskommune Tune. Deres folkedanserforening ”Fossekallens Danselag” havde inviteret til Tune’s Kulturdage 5.-7. oktober.\n29 dansere drog af sted. Der var arrangeret privat indkvartering.\nEn aften var der en fantastisk danseopvisning af en russisk dansetrup. Otterup Folkedansere gav flere opvisninger bl.a. på et Hjem for ældre i Sarpsburg. Det var nogle dejlige dage, hvor mange venskaber blev knyttet.\nEfter en Generalforsamling der blev afviklet i god ro og orden, blev der vist video med ”En søndag på Amager” hvor folkedanserne var med.\nI november gav Otterup Folkedansere opvisning i Søndersø Centeret i anledning af Centerets 10 års dag. Der var marked med gamle ting og de handlende var klædt i gammelt tøj.\nPå årets første bestyrelsesmøde begyndte planlægningen af det kommende 50 års jubilæum.\nFesten skulle holdes på Otterup Hotel og der skulle findes en person som ville påtage sig hvervet som toastmaster. Det blev bestemt at der skal hyres 5 spillemænd. Foreningens egne 2 ledere havde påtaget sig at lede legestuen om aftenen. Hvis det var muligt skulle børneholdet underholde med et par danse.\nSom de tidligere år blev der danset opvisning på De gamles Hjem, under kaffen blev der sunget sammen med beboerne. Det var en god eftermiddag.\nOtterup folkedanseres børnehold gav opvisning på plejehjemmet. Foreningen havde nu dragter til hele børneholdet.\nI anledningen af et par medlemmers sølvbryllup, var et par kvadriller i Egense forsamlingshus og gav en lille opvisning.\nPå samarbejdsmøde med Nordfynske folkedansere blev sæsonafslutningen planlagt. Hver forening skulle komme med fem lagkager. Det blev aftalt at gaver til lederne skulle den enkelte forening selv sørge for.\nTil sæsonstart skulle der en halvsides annonce i AOF-bladet, øvrige annoncer ville foreningerne klare hver for sig.\nVenskabsbesøg fra Tune og Älkarleby skulle Nordfynske arbejde videre med, mens Otterup arbejdede videre med sommerstævne og jubilæum.\nJubilæet blev annonceret i månedsbladet og der blev fremskaffet plakater. Der blev også taget kontakt til de lokale aviser og Fyns Amts avis blev spurgt om de ville lave en foromtale. Desuden var Radio Fyn og Kanal Fyn blevet kontaktet.\nTil sommerstævnet var der optog gennem Otterup by via tre ruter, hen til festpladsen ved Otterup Hallen. Ruterne var udsmykket med flag. I alt marcherede 400 dansere igennem byen med Odense Pigegarde i spidsen og derefter tyve faner. Der blev også danset små opvisninger rundt på plejehjemmene og på torvet, hvor mere end 300 dansede i dragter. Landsforeningen havde udgivet en lille folder, der hed ”Hvorfor danser man folkedans”, som blev uddelt op torvet.\nDesuden blev foreningens dragter udstilles på museet. Borgmesteren holdt en fin tale, mens festdeltagerne spiste medbragt mad i solskin og 25° varme. Om aftenen blev der holdt legestue og stemningen var fantastisk blandt de ca. 450 dansere i Hallen. De tyve spillemænd leverede en herlig musik lige til kl. 24.\nEfter et veloverstået sommerstævne deltog Otterup folkedansere i forskellige arrangementer. Da to dansere blev gift i Otterup kirke, dannede dansere og spillere fra Otterup fodboldklub espalier da brudeparret gik ud af kirken.\nSkt. Hans blev fejret med opvisning i Lumby, hvor Otterup folkedansere var blevet inviteret af Lumby borgerforening.\nDa Otterup Sportsrideklub fejrede 10 års jubilæum, var vi bedt om at give opvisning og Otterup folkedanseres børnehold var bedt om at overrække blomster til alle instruktører ved de danske Skytte- Gymnastikforeninger landsstævne i Odense. Det blev til over 200 buketoverrækkelser, så det var fire travle dage!\nEfter sommeren var det tid til jubilæum, der skulle holdes på Otterup Hotel.\nFestlighederne begyndte med vores Norske gæsters ankomst, morgenkaffe og privat indkvartering. Derefter gav Nordmændene opvisning om eftermiddagen på Otterup plejehjem. Om aftenen samledes alle i Egense forsamlingshus, hvor der var stort tagselv pølsebord. Børnene dansede opvisning i dragter og høstede stort bifald.\nPå selve jubilæumsdagen gav Fossekallen Danselag og derefter Otterup Folkedansere opvisning på torvet, hvorefter der var rundtur i Otterup. Kl. 17 begyndte jubilæumsfesten på Otterup Hotel, hvor der var 193 spisende gæster og 235 dansere til kaffe og legestue. Under spisningen var der underholdning, som blev kaldt ”på sangens vinger” ved Ulla Petersen og Jan Rasmussen. De høstede et stort bifald. Til Jubilæet udnævntes også endnu et æresmedlem og der blev uddelt gaver til vores Norske gæster.\nNogle festlige dage var slut og mange venskaber var knyttet.\nPå årets generalforsamling var der genvalg over hele linjen på nær en fanebærersuppleant som blev nyvalgt.\nI november var Otterup Folkedansere på Otterup fritidscenter for at undervise i Folkedans en enkelt aften. Leder, spillemand og fire dansere var mødt. De unger, der var fra 12-17 år gik til sagen med interesse.\nSenere i november holdt bestyrelsen møde, det konstateredes at foreningen manglede herrer til at danse, ”vi diskuterede dette, men fandt ingen løsning” (citat fra protokollen)\nTil årets juleafslutning fik vi besøg af de unge fra Otterup Fritidscenter der havde forberedt underholdning. Der var ligeledes Luciaoptog og godteposer til børnene. Der var 116 deltagere. ”En god afslutning på året” (citat fra protokollen).


Overvægtige børn kan lege sig sunde\nForside Overvægtige børn kan lege sig sunde\nHvis skolebørn leger en time om dagen, og legen indeholder motion, kommer især overvægtige børn i langt bedre form.\nDe får tilsyneladende en kraftigt nedsat risiko for senere i livet at støde ind i problemer med for eksempel kolesterol, forhøjet blodtryk og sukkersyge, og det kan dermed være begyndelsen til enden på fedmeepidemien.\nDet er essencen af en nordisk undersøgelse udført af danske og norske forskere med 250 folkeskolever som prøvekaniner, skriver videnskab.dk.\nNoget der batter »En times motion om dagen er noget, der virkelig batter«, konstaterer Lars Bo Andersen, professor i aktivitet og sundhed på Institut for Idræt og Biomekanik ved Syddansk Universitet.\n»Vi kan se, at eleverne med den dårligste kondition flytter sig med mere end 10 procent, og at konditionen for hele gruppen samlet set bliver løftet med 8-9 procent. Det er rigtigt meget«, siger Lars Bo Andersen til videnskab.dk.\nIkke længere på bænken En forbedring på 10 procent i konditionen svarer ifølge Lars Bo Andersen til, at børnene med den dårligste kondition ikke længere sidder og kigger på bænken, men kan løbe rundt og lege i skolegården på lige fod med de andre børn.\nDe fleste lege under eksperimentet var udendørs. De omfattede boldspil, tagfat, sjipning og orienteringsløb i nærheden af skolen.\nBørnene får tilsyneladende ikke bare forbedret deres kondition, men også gjort deres kroppe væsentligt sundere.\nForhindrer alvorlige sygdomme Foreløbige tal fra undersøgelsen indikerer, at risikofaktorerne for alvorlige sygdomme som forhøjet blodtryk og sukkersyge bliver reduceret til så lidt som en tredjedel eller en fjerdedel.\nOpdagelsen gør sundhedsminister Jakob Axel Nielsen (K) »meget begejstret«.\n»Hvis det er sådan, at vi ved at tilrettelægge dagen lidt anderledes i folkeskolen, kan få mere motion ind i dagligdagen, og dermed forbedre kondital og undgå overvægt, så er det efter min bedste overbevisning noget, vi skal gøre. Jeg må sige, at det her lyder utroligt positivt«, erklærer Jakob Axel Nielsen.\n(oprettet 9. juni 2009)\nForrige artikelFlertal dumper usundt madmærke\nNæste artikelRed parforholdet – tal ordentligt sammen\nHvad ville du give for at undgå fedme?\nSushi – ikke så ringe endda\nSpis en sildemad for hjertet\nSvøb dit barn!


Genanvendelse - Erhverv Grenaa\nI det store globale fokus på ressourceoptimering og intelligent anvendelse af materialer bliver Grenaa dansk centrum for genanvendelse. Det er ikke her man tænker på redesign eller anvendelse af færre kemikalier. Det er til gengæld i Grenaa man er innovationscentrum for genanvendelse af eksisterende (ofte problematiske) materialer og produkter, der har udtjent deres oprindelige formål. Dette er et område, som vil være yderst aktuelt i mange årtier fremover – selv når alting er designet til ren genanvendelse.\nGrenaa huser fremover vidensinstitutioner og projekter, der udvikler anvendt forskning på genanvendelse. Der er desuden både etablerede og nystartede virksomheder, der udfører indsamling og fraktionering af materialer. Grenaa Recycling Cluster er en stærk klyngeorganisation, som styrker Grenaas rolle som dansk centrum for genanvendelse.\nI dag har Grenaa flere etablerede virksomheder, som indsamler og fraktionerer materialer til genbrug, fx Stena Recycling, Fornæs samt en afdeling af Ekokem. Desuden er de offentligt ejede selskaber RenoDjurs og AquaDjurs stærkt fokuserede på genanvendelse. Grenaa har endvidere en historik med Grenaa Papfabrik, og huser den største danske genbrugspapirsfabrik, nemlig DS Smith.\nDer findes ingen klyngeorganisation, og der er ingen eksisterende forsknings- eller udviklingsprojekter indenfor genanvendelse. Der findes ingen uddannelser, der direkte er afpasset til klyngen, men dog flere, som kunne anvendes. Kapitaltilførsel er ikke struktureret, og der er ingen inkubatormiljø.


Om Amma - kvinden med det Guddommelige kram v/Teja Jane Olsen ...\n10 Oct. kl. 19:00 til kl. 21:00\nI anledningen af, at Amma kommer til Danmark d. 23. og 24. oktober, får vi besøg af Teja Jane Olsen, repræsentant fra Amma foreningen, som gerne vil fortælle om, hvem Amma er, om hendes unikke besøg i København og hvad mødet med Amma har haft af betydning for Teja selv.\nMata Amritanandamayi, også kendt som Amma, er anerkendt som en enestående visionær, humanitær og spirituel leder. Hun har modtaget talrige internationale æresbevisninger.\nAmma har de sidste 30 år rejst over hele kloden og bragt kærlighed, håb og fred med sin blotte tilstedeværelse, visdom og særlige omfavnelse (darshan) - som berører mange hjerter. Over 38 millioner mennesker over hele verden har opsøgt Amma for at modtage hendes omfavnelse. Ammas nærvær og kærlighed er smittende.\nI Indien er hun anerkendt som en mahatma (en stor sjæl) og favner alle trosretninger med sit budskab om universel kærlighed.\nAmma er leder af den globale og frivilligbaserede humanitære NGO, Embracing the World™. Embracing the World er med til at lette byrden for verdens fattige ved at imødekomme deres basale behov – mad, husly, uddannelse, sundhedspleje og indtjeningsmuligheder.\n"Amma gør mere for de fattige end mange regeringer." -Modtageren af Nobels fredspris Muhammad Yunus, 2012.\nOm underviseren Jane Teja Olsen:\nHun arbejder til daglig som handicaphjælper og laver frivilligt arbejde i Ammas organisation Embracing the World (NGO).\nArrangementet er gratis for alle. Ingen tilmelding.\nHjerteligt velkommen ❤


Anden Verdenskrig: Dræbt flybesætning mindes på søndag | SønderborgNYT\n16. januar 2021 05:51 Samfund,Sønderborg\n16. januar 2021 05:48 Kultur,Sønderborg\n16. januar 2021 11:48 COVID-19,Sønderborg\n16. januar 2021 11:45 COVID-19,GALLERIER,Sønderborg\n23. januar 2017 06:15 Kultur\nNu på søndag er der mindehøjtidelighed på det nordlige Als. To allierede flybesætninger der blev dræbt under anden verdenskrig mindes.\nKontaktudvalget for de militære traditioner i Sønderborgområdet med Initiativgruppen Broballe i spidsen trodser vinterkulden og gennemfører mindehøjtidelighed fra kl. 13:00 ved mindestenene på Næsvej ved Broballe.\nFra Hærhjemmeværnsdistrikt Syd- og Sønderjylland deltager bl.\na. oversergent O. Wolff, L. Larsen og premierløjtnant J.P. Rasmussen som byder velkommen.\nFlyverhjemmeværnet og Marineforeningen stiller med fane og flag ved mindestenene.\nDer vil herefter blive lagt buketter ved mindestenene for de to flybesætninger der mistede livet ved flystyrtene hen mod slutningen af Anden Verdenskrig, skriver Hjemmeværnet i en pressemeddelelse.\nBl.a. lægges en buket fra den ene pilots datter. Denne buket lægges af Gunnar Hounsgaard som holder kontakten med familien i Australien.\nHærhjemmeværnsdistrikt Syd- og Sønderjylland står for arrangementet, som en del af Kontaktudvalget for de militære traditioner i Sønderborgområdet, som består af 19 foreninger, heriblandt Initiativgruppen Broballe med brødrene Hounsgaard.\nMindestene blev indviet på 50 årsdagen for de to besætninger der blev dræbt i området. To besætninger der sammen med ca. 700 andre bombemaskiner var på vej mod bombemål i Berlin. To besætninger i Lancaster bombemaskiner som ikke nåede frem til målet. De blev optaget af de tyske radaranlæg og beskudt af natjagere med deres død til følge.\nEn tragisk hændelse som fandt sted for 73 år siden, men en hændelse som ikke er glemt.\nMindehøjtideligheden ved de to mindesten slutter med Altid Frejdig når Du Går, hvorefter der er sammenkomst på Oksbøl Friskole.\n30. december 2020 07:56 Kultur\n12. januar 2021 16:27 Erhverv\nBoligpriserne er steget – men førstegangskøbere kan stadig være med


Armenia lufthavn | Information om Armenia lufthavn\nArmenia lufthavn | Guide til lufthavnen\nHer på siden finder du oplysninger og informationer om Armenia lufthavn. Se på kortet hvor Armenia lufthavn ligger og hvilke lufthavne der ligger i nærheden. Skal du i kontakt med lufthavnen finder du et link til deres hjemmeside og du finder også telefonnummer samt adresse.\nMed Skyscanner kan du også finde flybilletter til Armenia lufthavn. Skal du bestille en flyrejse til lufthavnen, så benyt dig af søgeboksen øverst.\nSkyscanner søger på billige flybilletter til og fra lufthavne overalt i verden. Så skal du til en anden lufthavn end Armenia, så kan vi også hjælpe med det!\nLufthavnen er det essentielle bindeled mellem dig og nye oplevelser - om du skal hente nogen ved lufthavnen, eller smide nogen af, eller om der venter dig nye oplevelser på ukendte eller velkendte territorier så starter det hele her. Så pak kufferten, få styr på håndbagagen og så er det ellers afsted til, eller fra, Armenia lufthavn.\nLufthavne nær Armenia:\nCartago lufthavn (39km)\nPereira lufthavn (40km)\nIbague lufthavn (69km)\nManizales lufthavn (72km)\nCali lufthavn (121km)


Informationsmateriale til klubben og medlemmerne om det nye Handicapsystem | Dansk Golf Union\nVi overgår til det nye Handicapsystem fra januar 2021 og det afføder allerede nu stigende interesse og deraf følgende spørgsmål til klubbernes handicapansvarlige - om det er udvalg eller sekretariat. Dansk Golf Union og klubberne står derfor med en fælles opgave, hvor det gælder om at klæde medlemmerne godt på i de næste måneder.\nDen fælles opgave løses ved, at Dansk Golf Union uddanner klubberne til at løfte opgaven, og derefter sikrer, at diverse uddannelsesmaterialer er til rådighed for klubberne. Der er allerede gennemført 4 webinarer og der kommer ét opsamlingskursus mere den 24.9. På den måde har alle klubber haft mulighed for at få en detaljeret indføring i de nye Handicapregler. Så nu er vi nået til uddannelsesmaterialerne.\nKlubbernes andel er - med disse værktøjer i hånden - at sikre information til det enkelte medlem om det nye Handicapsystem. Dog støtter DGU hele vejen igennem de næste måneder desuden med intensiveret kommunikation til medlemmerne via især Golf.dk.\nDerudover yder DGU naturligvis støtte til klubbernes handicapansvarlige på telefon eller email, og DGU vil ligeledes levere materiale, der tilbyder svar på de mere tekniske spørgsmål, for eksempel ved at vedligeholde en FAQ om det nye handicapsystem på danskgolfunion.dk.\nPå dette tidspunkt kan det evt. anbefales at lytte til den Podcast, hvor Nick Hüttel Olesen taler om det nye Handicapsystem. Den findes her.\nPlan for de næste måneder\nAllerede fra i dag er der materialer til rådighed for klubberne. Her på hjemmesiden under menupunktet “Regler og hcp” finder du under "Nyt Handicapsystem" et direkte link til materialerne.\nen Powerpoint præsentation, tilpasset til gennemgang på et medlemsmøde\nmulighed for at hente to plakater til udskrift for at skabe opmærksomhed i klubben\nen online folder og et online kursus om Handicapsystemet fra A-Z.\nDet bliver også på dette sted, der løbende tilføjes materiale, såsom præsentation til begyndere og spørgsmål/svar ark.\nKlubberne opfordres til at anvende denne information og desuden gennemgå præsentationen på medlemsmøder for interesserede medlemmer enten nu i efteråret, og/eller før sæsonen næste år.\nPå Golf.dk/handicap får medlemmerne også information om de nævnte kurser, og klubberne bør derfor anbefale medlemmerne at søge denne information først, før de stiller spørgsmål til klubberne.\nNy funktion i GolfBox fra mandag d. 14. september\nFor at stille medlemmernes nysgerrighed og afhjælpe konkrete spørgsmål om konsekvenserne for deres eget handicap, laves allerede nu en ny funktion i GolfBox.\nFra på mandag d. 14. september vil det være muligt at logge ind på GolfBox og se en simulering af, hvad ens handicap ville være, hvis vi gik over til det nye handicapsystem lige nu. Simuleringen skal på en overskuelig måde gøre det lettere for golfspillere at forholde sig til, hvordan det nye handicap udregnes.\nSystemet er designet således, at det er muligt at følge sin egen beregning af det nye handicap trin for trin. Dog forudsætter forståelsen af detaljerne, at spilleren har sat sig ind i disse på forhånd. Det foregår som sagt via Golf.dk/handicap. Fra på mandag vil en artikel på Golf.dk derfor guide golfspilleren i funktionen, og her bør alle som minimum starte, inden der klikkes på knappen i GolfBox.\nDet kan naturligvis stadig generere en del spørgsmål og samtaler i klubberne spillerne imellem, som bør rettes til handicapkomitéen i deres hjemmeklub.\nMen som nævnt ovenfor bør klubberne opfordre medlemmerne til først at søge information på de nævnte kurser og foldere, hvor de fleste spørgsmål bliver besvaret.\nDesuden vil Dansk Golf Union som ovenfornævnt vedligeholde en FAQ om det nye handicapsystem på hjemmesiden.\nSpørgsmål fra klubben kan rettes til:\nMobil: 2116 1956\nTfl: 4326 2694


Ineos-stjerne triumferer for første gang si... | Feltet.dk\nIneos-stjerne triumferer for første gang siden Tour-sejr\n02. maj 2021 15:05Foto: Sirotti\nNæsten tre års sejrstørke er forbi. For første gang siden sin Tour de France-sejr i 2018 kunne Geraint Thomas i dag fejre en sejr, da waliseren vandt Tour de Romandie. Endnu et regnskyl kunne ikke forhindre Ineos-rytteren i at fravriste Michael Woods en stor triumf.\nGeraint Thomas vandt i dag sit første cykelløb i næsten tre år, da briten tog fornem revanche for gårsdagens sene styrt og sikrede sig den samlede triumf i Tour de Romandie.\nIneos-rytteren sluttede treer på den afsluttende enkeltstart, hvilket var mere end rigeligt til at overhale Michael Woods i den samlede stilling.\nEnkeltstarten blev vundet af Quick-Steps Remi Cavagna for næsen af hjemmebanefavoritten Stefen Bissegger.\nGeraint Thomas sikrer sig sejren i Romandiet Rundt efter tredjeplads på sjette etape\nRichie Porte og Fausto Masnada rundede det samlede podie af.\nMagnus Cort blev bedste dansker som nummer 20, mens Mattias Skjelmose bevarede sin samlede 15. plads med en etapeplacering som nummer 35.\n16,19 kuperede enkeltstartskilometer var på menuen, da 5. etape i dag skulle sætte punktum for Tour de Romandie.\nFørste seriøse vinderbud kom ikke overraskende fra hjemmebanehåbet Stefan Bissegger (EF), der stoppede uret i tiden 22.00, hvilket var hele 54 sekunder bedre end den hidtil førende Alex Edmondson (BikeExchange).\nBisseggers tid så lovende ud, og den blev ikke ringere, da verdensmesteren Filippo Ganna (Ineos) tonsede ind i 22.31.\nDesværre for Bissegger havde glæden over at have slået det italienske monster knap nok lagt sig, før lykke blev vendt til skuffelse.\nEt kvarter senere fløj Remi Cavagna (Quick-Step) nemlig forbi mellemtiden ved 8,5 kilometer i en tid 17 sekunder bedre end Bissegger, og selvom franskmanden tabte mod mål, så slog TGV-toget alligevel den unge schweizer med seks sekunder.\nCavagna kunne dermed sætte sig i hot seat, og derfra kunne han til sin store tilfredshed se Stefan Küng (FDJ) skuffe sit hjemmepublikum med en for ham beskeden femteplads, 51 sekunder langsommere end Cavagna.\nCort kører flot tid - Dennis skuffer\nKüng skulle blive slået af den tidligere juniorverdensmester Antonio Tiberi (Trek), der imponerede med en foreløbig fjerdeplads.\nDette samme gjorde Magnus Cort (EF), som trods gårsdagens vilde bjergridt fandt kræfter til at sende yderligere en EF-rytter i top ti, 57 sekunder efter Cavagna som foreløbig nier.\nDanskeren skulle dog ikke overraskende blive sendt en placering ned af Rohan Dennis (Ineos). Ikke desto mindre kunne australieren ikke leve op til sin prologsejr, og i tiden 22.29 måtte han se sig klart besejret af både Cavagna og Bissegger.\nBlot få minutter senere kunne Dennis endda se det belgiske DSM-talent Ilan Van Wilder snuppe tredjepladsen med 22.12, 18 sekunder efter Cavagna, der mere og mere lignede en etapevinder.\nEt andet talent i form af danske Mattias Skjelmose formåede ikke helt at følge Van Wilders tempo, men med en foreløbig 23. plads i 23.11 var Trek-rytteren sikker på som minimum at holde fast i sin samlede 15. plads.\nKlassementsrytterne får regnvejr\nPå dette tidspunkt havde regnen endnu en gang indfundet sig i det schweiziske, og de sidst startende ryttere måtte dermed køre deres enkeltstart på våde veje.\nVejret var dog ikke værre, end at Mattia Cattaneo (Quick-Step) kunne sætte ny fjerdebedste tid som den 14. sidst startende rytter.\nDette satte scenen for kampen om det samlede podie. Fausto Masnada (Quick-Step) og Richie Porte (Ineos) bød sig til med mellemtider henholdsvis ti og syv sekunder langsommere end Cavagna, mens den tredjesidst startende Ben O´Connor (AG2R) satte 24 sekunder til.\nDe tre måtte dog se langt efter den samlede sejr.\nI den silende regn satte Geraint Thomas (Ineos) nemlig ny bedste mellemtid, og eftersom Woods passerede 31 sekunder dårligere, tydede alt på en samlet britisk triumf.\nOgså kampen om podiet gik Ineos´ vej. I mål slog Porte Masnada med et enkelt sekund, og begge strøg forbi både Marc Soler og Ben O´Connor i den samlede stilling.\nFå minutter senere spurtede Thomas så over stregen. Waliseren tabte 17 sekunder hjem til Cavagna, men i det store billede var dette ganske ligegyldigt.\nFor Woods kunne bare mønstre 28. bedste tid i 23.05, hvilket sendte canadieren ned på den samlede femteplads.


Stadig landskampe i Parken? - Page 8\nStadig landskampe i Parken?\nSe afstemningsresultater: Skal der stadig spilles landskampe i Parken?\n619. Du kan ikke stemme i denne afstemning\nJa, for fanden! Parken er det eneste rigtige sted til landsholdsfodbold!\nSvært spørgsmål. Jeg er meget ambivalent, og... hmmm... ja jo måske, men nej...\nViser resultater 106 til 110 af 110\nEmner: Stadig landskampe i Parken?\n21.08.20, 08:51 #106\nRe: DBU og Københavns Kommune vil give Parken et markant ansigtsløft\nHvis man har undret sig over manglende citater eller egne pressemeddelelser fra PSE, skyldes det, at DBU ikke har involveret PSE i planerne. DBU er og bliver en flok amatører.\naegh, Per Martin\n21.08.20, 09:26 #107\nBåde ja og nej. De har fremlagt en vision og citaterne peger ikke i retning af en låst forhandlingsposition fra DBU's side.\n"Vi er bare af den opfattelse, at Parken har behov for en modernisering. En slags opgradering. Og jeg ved godt, at det slet ikke er sikkert, at de her tanker kan lade sig gøre i virkeligheden. Parkens ejere må beslutte sig, hvad der kan lade sig gøre, siger Jesper Møller."\n- ukontroversielt i mine øjne.\nNår jeg alligevel er skeptisk, så er det fordi at Jesper afslører at DBU ikke skal bo i Parken, men til gengæld satser på den løsning, jeg peger på andetsteds i tråden, en slags elitesports-mekka/center/katedral på grunden, hvor Skøjtehallen lå. Det involverer ikke Parken overhovedet, kun kommunen.\nSå...DBU kræver ikke noget, men har som sådan heller ikke noget direkte med til forhandlingerne.\negon, Lindrup, rsj, Vinnie\n21.08.20, 09:40 #108\nNår man melder et kæmpe projekt ud på denne måde, er det en god ide at tage alle parter i ed først. Bemærk at DBU har fundet anledning til at tage kontakt til rådhuset, men åbenbart ikke ejerne af det stadion, som de vil ændre på.\naegh, Bill Ward, MCN, Pihl, Ståle\n21.08.20, 09:58 #109\nJeg er ikke uenig i at det er pænt ustrategisk, men omvendt er udmeldingen klar i den forstand, at DBU satser entydigt på samarbejdet med Parken fremadrettet fremfor halvbagte tanker om nye arenaer ude i den historieløse ødemark.\n21.08.20, 10:18 #110\nDet er utvivlsomt ikke mere end et vagt ønske, men hvad angår Parken-delen er den stort opsatte vision heller ikke andet end en genudsendelse af de ønsker, der blev fremsat sidste år.\nSå det er da ovarraskende, at mens de har fået ploppet et tilsyneladende færdigplanlagt stadion i Århus i skødet, er gentagelsen om et ønske om 50.000 pladser og "meget federe faciliteter ok" alt hvad de har fået trekvart år til at gå med uden at forholde sig til om det er i ejernes interesse, og hvordan det skal betales.\nOm forhandlingspositionen er låst kan diskuteres. Den er i alle fald ikke fleksibel. De har jo ikke råd til at bygge selv. De hænger hårdt på Parken. Da Friends Arena blev bygget, var budgettet tæt på to mia. svenske kroner (der voksede en mia. undervejs), og forbundet indskød en trediedel af det, mens Solna Kommune indskød grunden og endnu en del – og AIK stillede op som lejer. Selv hvis DBU havde råd til en skrabet udgave af det, og kunne finde en grund i en nogenlunde attraktivt beliggende forstad et sted, så der kunne komme gang i de omkringliggende ejendomme som i Solna, ville de mangle en fast indtægt. Det eneste bud er BØF, og de har jo lissom et stadion allerede, bare spørg deres kasserer.\nSå en lang bold frem, men det høje pres ser sgu lidt forpustet ud allerede.\n« Når vi buh'er af egne spillere... | Transmission af træningskampe »\nSkal nationalsangen afskaffes ved landskampe?\nBy KimRadmer in forum De korte linier\nSidste Meddelelse: 23.11.05, 11:47\nHvorfor er der stadig røde sæder I parken?\nSidste Meddelelse: 27.09.05, 00:18\nBo stadig skadet\nBy Hansen in forum De korte linier\nSidste Meddelelse: 17.04.05, 16:07\nSpeaker i Parken til Landskampe...suk suk..hvem er det!! ?\nBy P3FC in forum De korte linier\nSidste Meddelelse: 15.10.04, 13:27\nSkal man stadig havde kontanter med i Parken, eller er DK automaterne oppe på søndag?\nBy FMC in forum De korte linier\nSidste Meddelelse: 18.03.04, 00:19\nAlle klokkeslæt er GMT +1. Klokken er nu 18:16.


Denne dialogboks håndterer forbindelsen mellem sammenkædede objekter og deres kildefiler.\nViser det kildeprogram, der er brugt til at oprette det sammenkædede objekt, eller objektets format.\nAngiver, hvornår du skal kontrollere kildefilen og opdatere oplysningerne i det sammenkædede objekt.\nAutomatisk Det sammenkædede objekt opdateres, hver gang du åbner den Visio-tegning, hvor det er placeret, eller når kildefilen opdateres, mens Visio-tegningen er åben.\nÅbner objektet i det kildeprogram, der er brugt til at oprette det sammenkædede objekt.\nÅbner dialogboksen Skift kilde, hvor du kan ændre kildefilen til det sammenkædede objekt.\nAfbryder kæden mellem objektet og kildefilen. Objektet på tegningssiden ændres til en Windows-metafil. Ændringer af den oprindelige fil påvirker derefter ikke objektet. På denne måde kan du distribuere tegningen med objektet uden at skulle medtage den oprindelige fil.


Silikone-robot kan hjælpe hjertet med at slå\nVideo of Silikone-instrument kan hjælpe hjertet med at slå\nHer ses den bløde robot i fuld gang med at hjælpe et grisehjerte med at slå. Bløde robotter er ideelle til at interagere med det bløde væv, der omslutter vores hjerter. (Video: Science Translational Medicine)\nDer er godt nyt på vej til hjertefejlspatienter. Forskere har nemlig udviklet en blød silikone-robot, der kan placeres rundt om et hjerte og hjælpe det med at slå. Det skriver sciencedaily.com.\nStudiet er publiceret i tidsskriftet Science Translational Medicine.\nHvis patienter med avancerede hjertefejl ikke kan få en transplantation, er den eneste mulighed i dag at implementere et instrument, der kan hjælpe med at pumpe blodet rundt. Men ventiler og pumper i disse instrumenter kommer i direkte kontakt med blod, og derfor kan der opstå infektion, og blodet kan størkne.\nDet nye bløde robot-instrument kommer ikke i direkte kontakt med blod, og er derfor forbundet med langt færre risici. Det er lavet af et tyndt silikonemateriale, som ligner de ydre lag af hjertevævet.\nMaterialet omslutter hjertet og hjælper det med at pumpe gennem bløde trykluftsaktivatorer, der efterligner hjertets ydre muskellag med skiftevis trykkende og sugende bevægelser. Forskerne afprøvede apparatet på grise med hjertefejl, hvis hjertefunktion gik fra 47 procent til 97 procent efter eksperimentet.\n»Dette studie demonstrerer, at det voksende teknologiske område inden for bløde robotter kan anvendes til kliniske behov og potentielt reducere hjertesygdomsbyrden og forbedre livskvaliteten for patienterne,« siger Ellen Roche, hovedforfatter af studiet og postdoc ved National University of Ireland, til sciencedaily.com.\nHjerteinstrumentet kan tilpasses hver enkelt patient, således at en patient med større svaghed i venstre side af hjertet kan få mere assistance der. Der skal dog laves mange flere tests, før instrumentet kan anvendes på mennesker, men ifølge forskerne er dette studie et stort skridt på vejen til bedre behandling af patienter med svære hjertefejl.


Porno og erotik på porr-bilder.com\n>>> Erotik Billeder <<<\nKan du huske den blonde skønhed Camilla fra Stipperkongens Piger? Hvis du kunne tænke dig at få adgang til frække film med hende får du muligheden nu. Kig ind på Dansk Hardcore og se hvordan. Der er endda også andre piger at kigge på hvis du skulle have lyst :-)\nDette er den ultimative danske teen site for mænd\nder søger billeder og film af frække piger der viser\nderes nøgne unge kroppe frem. Se dem blive\nkneppet på alle tænkelige måder!\nForglem ikke, vores live piger er her for at tilfredsstille dig, hver dag uanset tidspunkt og du bestemme\nhvad de skal gøre!!\nDanmarks Erotiske Legeplads for amatørsex. Du kan chatte personerne som sender deres billeder ind. Kæmpe amatør galleri fra danske hjem og frække damer/mænd. Kig ind, vi glæder os til at se dig.\nVi ved allesammen at det bedste sex man kan få er med en mere moden og erfaren kvinde. Kvindens sexlyst styrkes med alderen og de ved lige hvordan en pik skal håndteres!\nModnePiger.dk opdateres hver uge med nye frække modne piger som bare er ude efter et hurtigt knald. Bliv medlem i dag og få adgang til mange timers film KUN med modne kvinder.\nVil du have adgang til timevis af Blowjob på videofilm, billeder og live piksutning? Så er dette stedet for dig! Vi har det største udvalg af film du kan downloade eller streame. Besøg Danmarks største udvalg af blowjob og cumshot film i dag .\nDanmarks første hardcore gay site med tusindevis af timers underholdning lige til din skærm. Træt af at bruge timer på at lede efter dårlig gratis Gay porno? Her får du adgang til nettets største udbud af pornofilm. Køb et medlemskab og få adgang til alle de bedste film fra de største producenter.


Forenede Demokrater klar til underskriftindsamling | NYHEDSJAGTEN\nØkonomi- og Indenrigsministeriet har godkendt den endelige udformning af den blanket, som Forenede Demokrater vil bruge i forsøget på at indsamlede underskrifter for at blive opstillingsberettiget ved næste folketingsvalg.\nDet betyder, at partiet i løbet af kort tid får trykt nogle blanketter, der kan bruges for at få samlet omkring 20.000 underskrifter fra vælgere, der synes, at det er en god ide, at partiet er med på stemmesedlen, når statsminister Helle Thorning-Schmidt udskriver valg – senest om 23 måneder.\n“I løbet af et par dage vil blanketten også være at finde på vores hjemmeside,” fortæller formand for Forenede Demokrater Tina Holm.\n“Så vi håber, at rigtig mange vil printe blanketterne og hjælpe med underskriftsindsamlingen.”\nDet er imidlertid en dyr affære for et nyt parti at blive opstillingsberettiget. Der er nemlig rigtig mange udgifter forbundet med hver enkelt underskrift.\nNår vælgerne har udfyldt blanketten, så skal den afleveres hos kommunen. Når kommunen har attesteret, at vælgeren er på valglisten, bliver blanketten sendt til vælgerens folkeregisteradresse. Den udgift skal partiet betale.\nVælgeren skal derefter sende blanketten til partiet, og den udgift kan partiet også komme til at hænge på. Så alene i portoudgifter kan hver enkelt underskrift komme til at koste 16-17 kroner.\nSkal samle mindst 25.000 underskrifter\nOg der skal formentlig samles et sted mellem 25.000 og 30.000 underskrifter for at være sikker på, at få cirka 20.000 godkendt i økonomi- og indenrigsministeriet.\n“Vi er et ungt parti, og vi har derfor ikke så mange penge,” siger Tina Holm.\n“Så vi skal have aktiveret rigtig mange af vores medlemmer og folk, der er tilmeldt vores facebookside. Og så må vi finde nogle metoder, der kan være med til at minimere omkostningerne.”\nHun nævner for eksempel, at det kunne være en ide at forsøge at samle underskrifter i nærheden af kommunernes rådhuse, så man kan gå ind for at få klaret alle formaliteterne hurtigt.\nNår underskrifterne skal afleveres i økonomi- og indenrigsministeriet må de ældste underskrifter ikke være mere end et år gamle.\nFolketinget arbejder i øjeblikket på at gøre det muligt at udfyldte en vælgererklæring elektronisk ved hjælp af NemID. Men de regler ser først ud til at træde i kraft fra den 1. januar 2015 – altså otte-ni måneder før den nuværende folketingsperiode udløber.\nI øjeblikket er det kun Kristendemokraterne, der har samlet underskrifter, så partiet allerede nu ved, at dets kandidater er med på stemmesedlerne ved næste folketingsvalg.\n← Midttrafik: Buskontrol giver flere betalende kunder Måling: Enhedslisten og Venstre vinder valget i Aarhus →


Veterantraktorer I Køb bogen for KUN 298,-\nSpændende bog om veterantraktorer. Af Jørgen Kjær.\nUdforsk hele vores spændende bogsortiment lige her.\nBogen fortæller om gamle Jens Peder, der har passet på sin traktor i mange år. Bogen fortæller også om de mange mennesker, der samler og restaurerer de gamle traktorer, og som velvilligt viser dem frem for os. Vi hører om de hastigt voksende klubber, der samler trådene, og som ikke kunne drives uden entusiastiske og uselviske medlemmer.\nSom sidste kapitel i bogen samler Jens Aage Søndergaard fra Dansk Landbrugsmuseum på Gl. Estrup trådene i en beretning om Danmarks officielle landbrugsmuseum og deres politik og kriterier for deres bevarelse af kulturarven.\n224 sider med masser af farverige billeder og historier.